Lexus RX: a kategória úttörője még ma is irányt mutat
Vannak autók, amelyek követik a trendeket, és vannak, amelyek megteremtik azokat. A Lexus RX az utóbbiak közé tartozik: több mint negyedszázada írja a prémium SUV-k történetét, miközben a kifinomult hibrid technológia, a luxus és a kiemelkedő megbízhatóság különleges kombinációját kínálja. A modell háromféle elektrifikált hajtáslánccal, gazdag felszereltséggel és vállalkozások számára is vonzó finanszírozási lehetőséggel várja az érdeklődőket.

Amikor a Lexus 1998-ban bemutatta az RX-et, kevesen gondolták volna, hogy új kategória és új legenda születik. Az RX300 a világ első prémiumcrossovereként ötvözte a luxuslimuzinok kényelmét és kifinomultságát a szabadidőautók tágas, sokoldalúan hasznos karakterével. A koncepció sikeresnek bizonyult, rövid időn belül sok követőre talált és a prémiumgyártók legfontosabb piaci szegmensévé nőtte ki magát. Az RX a Lexus történetében is az egyik sikermodell: a mai napig mintegy négymillió RX talált gazdára.
Az RX története azonban nem csupán a múltról szól, hiszen a mostani ötödik generáció minden eddiginél kifinomultabb formában viszi tovább az eredeti elképzelést. A magyarországi kínálatban három különböző hajtáslánc érhető el, közös bennük, hogy hibridek. A teljesítményskála 207-től 371 lóerőig terjed, így a visszafogott fogyasztást (RX 350h), a külső töltés lehetőségét (RX 450h+) vagy a sportos teljesítményt (RX 500h) előnyben részesítő vásárlók is megtalálják a számukra ideális változatot.
Az RX 350h öntöltő hibrid a 2,5 literes benzinmotort és az elektromos hajtást hangolja össze, külső töltést nem igényel, miközben 207 lóerős teljesítményével és 6,3–6,6 l/100 kilométeres kombinált fogyasztásával hatékony társ hosszú hatótávval. Az RX 450h+ plug-in hibrid már a külső töltés előnyeit is kínálja: 309 lóerejével, s akár 70 kilométeres elektromos hatótávjával a városon belüli utak jelentős része helyi emisszió nélkül teljesíthető. A kínálat csúcsán az RX 500h áll, amely 2,4 literes turbómotorral, 371 lóerős rendszerteljesítménnyel és hatfokozatú automata sebességváltóval egészen más karaktert képvisel. A különleges DIRECT4 összkerékhajtás folyamatosan szabályozza az első és hátsó tengelyre jutó hajtóerőt, így a kiemelkedő dinamika stabilitással és pontos irányíthatósággal párosul.
A Lexus RX utastere legalább annyira különleges, mint a hajtásláncai. A vezetőközpontú Tazuna-koncepcióban a kezelőszerveket és a kijelzőket úgy rendezték el, hogy a vezetőnek a lehető legkevesebbszer kelljen levennie tekintetét az útról. A prémium-anyaghasználat, a gondosan megtervezett ergonómia és a tágas, csendes környezet minden utazást különlegesen megnyugtató élménnyé tesz. Az RX nemcsak a csekély fogyasztással, hanem az állatvilág védelmével is kiveszi a részét a környezet megóvásából: hagyományos bőrkárpit helyett bőrmentes kárpitozással is rendelhető az utastér. A magas felszereltséggel elérhető 21 hangszórós Mark Levinson Premium Surround audiorendszer pedig koncerttermi hangzást varázsol az utastérbe.
A kényelem mellett a biztonság is alapvető értéke az RX-nek. A harmadik generációs Lexus Safety System+ számos fejlett vezetéstámogató funkcióval segít, a továbbfejlesztett ütközést megelőző biztonsági rendszer pedig még több veszélyhelyzet felismerésére és elkerülésére képes. Különösen praktikus a biztonságos kiszállást segítő rendszer: a holttérfigyelővel összehangolt elektronikus ajtózár megakadályozhatja, hogy az utasok hátulról érkező autó vagy kerékpáros elé nyissák az ajtót.
A Lexus RX nem pusztán elegáns és kényelmes prémium SUV, hanem hosszú távra szóló, átgondolt választás is. A márka legendás megbízhatóságát a Prémium Hibrid Garancia teszi még kézzelfoghatóbbá: a hibrid rendszer meghatározott főegységeire a forgalomba helyezéstől számított tízéves korig, illetve 200.000 kilométerig biztosít fedezetet, a két határ közül a korábbi eléréséig.
Az RX közel három évtizede utat mutatott az autóiparnak, a Lexus takarékos és megbízható hibridhajtásával pedig bebetonozta magát a legsikeresebb SUV-k közé. A benzin- és villanymotor összehangolt munkája csendes, kiegyensúlyozott és pihentető utazást tesz lehetővé, miközben a kimagasló minőség és korszerű technológia állandó utastárs. Ám ismerünk még egy fontos érvet az RX mellett; a Lexus kivételesen előnyös ajánlata szerint a vállalati ügyfelek most havi nettó 190.000 forinttól lízingelhetik az RX-t, az ügyleti kamat pedig fix 0 százalék.

